**Ενημερωτικό Δελτίο της Κοινωνικής Μέριμνας**

Η Κοινωνική Μέριμνα του Πανεπιστημίου Πατρών, έχει ως κεντρικό σκοπό την ενίσχυση των Δομών Κοινωνικής Μέριμνας του Πανεπιστημίου Πατρών και την υποστήριξη των Φοιτητών που προέρχονται από Ευαίσθητες/Ευπαθείς Κοινωνικές Ομάδες. Παράλληλα, σκοπός της Δράσης είναι η παροχή ισότιμης εκπαίδευσης, ευκαιριών και προσβασιμότητας σε όλους τους Φοιτητές του Πανεπιστημίου Πατρών.

**Ενημερώσεις- Επικείμενες δράσεις**

**1. Επιμορφωτικά Σεμινάρια Κατάρτισης Κοινωνικής Μέριμνας**

Η Κοινωνική Μέριμνα του Πανεπιστημίου Πατρών σε συνεργασία με το Κέντρο Επιμόρφωσης και Διά Βίου Μάθησης του Πανεπιστημίου Πατρών διοργανώνει δωρεάν επιμορφωτικά σεμινάρια σε θέματα υποστήριξης φοιτητών οι οποίοι ανήκουν στις Ευπαθείς / Ευαίσθητες Κοινωνικές Ομάδες. Οι εκπαιδευόμενοι θα είναι φοιτητές του Πανεπιστημίου Πατρών. Όσοι ολοκληρώσουν επιτυχώς τις υποχρεώσεις τους θα λάβουν ειδικό πιστοποιητικό επιμόρφωσης από το ΚΕΔΙΒΙΜ του Πανεπιστημίου Πατρών και συμπλήρωμα πιστοποιητικού με όλες τις λεπτομέρειες του προγράμματος. Οι αιτήσεις μπορούν να πραγματοποιηθούν μέχρι και Παρασκευή, 4 Μαρτίου 2022.  
Για περισσότερες πληροφορίες δείτε τον παρακάτω σύνδεσμο:  
<https://socialwelfare.upatras.gr/epimorfotika-seminaria-katartisis-k-2/>

**2. Εργαστήριο επαγγελματικής ανάπτυξης: “Πώς θα διαμορφώσω αποτελεσματικό βιογραφικό”**

Η Κοινωνική Μέριμνα διοργανώνει δωρεάν βιωματικό εργαστήριο (workshop) ανάπτυξης δεξιοτήτων αυτοπαρουσίασης και δικτύωσης με την αγορά εργασίας με τίτλο “Πώς θα διαμορφώσω αποτελεσματικό βιογραφικό”. Το εργαστήριο θα είναι διάρκειας 240’ (4 ώρες) και θα πραγματοποιηθεί στις 21/03/2022 και 23/03/2022 (2 ώρες ανά ημέρα). Για περισσότερες πληροφορίες δείτε τον παρακάτω σύνδεσμο:  
<https://socialwelfare.upatras.gr/workshop-gia-syntaxi-viografikoy-simeiomato/>

**3. Σεμινάρια επιμόρφωσης μελών ΔΕΠ, ΕΕΠ, ΕΔΙΠ, ΕΤΕΠ και Διοικητικού Προσωπικού**

Η Κοινωνική Μέριμνα διοργανώνει δωρεάν επιμορφωτικά σεμινάρια που απευθύνονται σε μέλη ΔΕΠ, ΕΕΠ, ΕΔΙΠ, ΕΤΕΠ και Διοικητικούς Υπαλλήλους σε θέματα δημιουργίας προσβάσιμων αρχείων Word, PowerPoint, Excel και PDF. Η εκπαίδευση είναι διάρκειας 1 ώρας και τα σεμινάρια πραγματοποιούνται διαδικτυακά (μέσω της πλατφόρμας τηλεδιάσκεψης Zoom) σε μηνιαία βάση. Για τον μήνα Μάρτιο έχουν οριστεί οι εξής ημερομηνίες και ώρες: Τετάρτη, 16 Μαρτίου στις 12μ.μ.  
Για περισσότερες πληροφορίες δείτε τον παρακάτω σύνδεσμο:  
<https://socialwelfare.upatras.gr/seminaria-epimorfosis-melon-dep-kai-d/>

**4. Παράταση διαγωνισμού 3D Εκτύπωσης Πρωτότυπου Σχεδιασμού**

Σχετικά με το διαγωνισμό “3D Εκτύπωσης Πρωτότυπου Σχεδιασμού”, σας ενημερώνουμε ότι δίνεται παράταση για την υποβολή αιτήσεων συμμετοχής μέχρι της 10 Μαρτίου 2022, ενώ και η υποβολή των έργων προς αξιολόγηση παρατείνεται μέχρι της 1 Μαΐου 2022. Εξαιτίας του μεγάλου όγκου συμμετοχών στην κατηγορία 2 με “Δημιουργία ενός τρισδιάστατου σχεδίου που θα εξυπηρετούσε έναν Φοιτητή με Αναπηρία στην καθημερινότητά του και στην καλύτερη διαβίωσή του”, διευκρινίζουμε ότι όσοι δηλώσουν συμμετοχή, είναι πλέον διαθέσιμη μόνο αυτή η κατηγορία. Το έπαθλο γα το νικητή είναι ένα tablet αξίας 250€. Πληροφορίες για το διαγωνισμό και τις νέες ημερομηνίες μπορείτε να βρείτε στον παρακάτω σύνδεσμο:  
<https://socialwelfare.upatras.gr/diagonismos-3d-ektyposis-prototypoy-sch/>

**5. Ενημέρωσης της φοιτητικής κοινότητας του Πανεπιστημίου Πατρών στη Φοιτητική Εστία της Πανεπιστημιούπολης Ρίου**

Την Τετάρτη 2 Μαρτίου 2022, ώρες 09:00 π.μ έως 2μ.μ. στη Φοιτητική Εστία της Πανεπιστημιούπολης Ρίου θα λειτουργήσει περίπτερο της Κοινωνικής Μέριμνας του Πανεπιστημίου Πατρών, στο πλαίσιο ενημέρωσης της φοιτητικής κοινότητας του Πανεπιστημίου Πατρών για τις δωρεάν υπηρεσίες της Κοινωνικής Μέριμνας προς τους φοιτητές που ανήκουν στις ευάλωτες κοινωνικές ομάδες, με έμφαση στις υπηρεσίες Ιατρικής Υποστήριξης και Φυσικοθεραπείας καθώς και στις αθλητικές δράσεις που πραγματοποιούνται στους χώρους του Πανεπιστημιακού Γυμναστηρίου.

**Υπηρεσίες Κοινωνικής Μέριμνας**

**Οι υπηρεσίες είναι ΔΩΡΕΑΝ και διατηρούν απόλυτα το προσωπικό απόρρητο με βάση τις κείμενες νομοθεσίες (GDPR)**

[Ψυχοκοινωνική και Συμβουλευτική Στήριξη](https://socialwelfare.upatras.gr/social-care-office/)  
[Ψυχολογική Στήριξη](https://socialwelfare.upatras.gr/psycological-support-office/)  
[Ιατρική Υποστήριξη και Φυσικοθεραπείες](https://socialwelfare.upatras.gr/medical-support-office/)  
[Υπηρεσίες Ψηφιακής Προσβασιμότητας](https://socialwelfare.upatras.gr/digital-accessibility/)  
[Επαγγελματική Συμβουλευτική](https://socialwelfare.upatras.gr/career-office/)  
[Υποτροφίες οικονομικής ενίσχυσης](https://socialwelfare.upatras.gr/scholarships/)  
[Μετακίνηση Φοιτητών με Αναπηρία](https://socialwelfare.upatras.gr/transportation/)